 Akizungumza na gazeti hili jana, Katibu Mkuu wa chama hicho Munga Lupindo amethibitisha kuanza kwa ligi hiyo leo.Alisema kutakuwa na makundi mawili ambapo kundi A litakuwa na timu za Rwegasore Fc, Magazeti Fc, Serengeti Youth Fc, Mapinduzi Fc, Biashara Sports, Igones homes Fc, Isamilo Fc na Dhulu Sports.Kundi B litakuwa na timu za Nyegezi Soccer Fc, Mzalendo Fc, Pamoja Sc, Liberty Shooting Fc, Nundu Fc, Buhongwa United, Nyashana Stars Fc na Co-op United Fc.Lupindo alisema pia timu tatu kutoka kila kundi zitafuzu katika hatua ya mzunguko wa pili utakaokuwa unakutanisha timu sita na kuziomba klabu kufuata ratiba na kuzingatia muda. Alisema ligi hiyo itachezwa katika viwanja vya Nyegezi Kona na Butimba Magereza.Alisema kwa upande wa waamuzi wa ligi hiyo watatoka chama cha waamuzi mkoani hapa (FRAT) na amewaomba makocha wa timu mbali mbali waje kuangalia wachezaji ikiwezekana kuwasajili pia.